Document ID: 32009R0687

KOMISSION ASETUS (EY) N:o 687/2009,
annettu 29 päivänä heinäkuuta 2009,
pysyvän tarjouskilpailun avaamisesta Belgian, Tšekin, Irlannin, Italian, Unkarin, Slovakian ja Ruotsin interventioelinten hallussa olevan sokerin myymiseksi uudelleen annettujen asetusten (EY) N:o 877/2008, (EY) N:o 878/2008 ja (EY) N:o 879/2008 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan d alakohdan yhdessä sen 4 artiklan kanssa,
sekä katsoo seuraavaa:
(1)
Komission asetuksilla (EY) N:o 877/2008 (2), (EY) N:o 878/2008 (3) ja (EY) N:o 879/2008 (4) avattiin pysyvät tarjouskilpailut Belgian, Tšekin, Irlannin, Italian, Unkarin, Slovakian ja Ruotsin interventioelinten hallussa olevan sokerin myymiseksi uudelleen yhteisön markkinoilla, teollisuuden käyttöön ja vientiä varten.
(2)
Uudelleenmyyntiä varten käytettävissä oleva enimmäismäärä interventioelinten hallussa olevaa sokeria oli yhteensä 345 539 tonnia. Lokakuun 1 päivästä 2008 alkaen järjestettyjen tarjouskilpailujen jälkeen myymättä jäänyt määrä oli 34 081 tonnia sokeria.
(3)
Varainhoitovuodelle 2009 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille 3 päivänä lokakuuta 2008 annetun komission asetuksen (EY) N:o 983/2008 (5) liitteessä I säädettiin yhteensä 119 687 sokeritonnin poistamisesta yhteisön interventiovarastoista jaettavaksi vähävaraisimmille henkilöille.
(4)
Vuotta 2010 koskevan vähävaraisimmille suunnatun elintarvikkeiden jakelusuunnitelman osalta jäsenvaltioiden pyytämät sokerin kokonaismäärät ylittävät nykyisin käytettävissä olevan määrän. Sen vuoksi on aiheellista varata kaikki jäljellä olevat sokerin interventiovarastot ja päättää pysyvät tarjouskilpailut interventiosokerin myymiseksi uudelleen.
(5)
Sen vuoksi olisi kumottava asetukset (EY) N:o 877/2008, (EY) N:o 878/2008 ja (EY) N:o 879/2008.
(6)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumotaan asetukset (EY) N:o 877/2008, (EY) N:o 878/2008 ja (EY) N:o 879/2008.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä heinäkuuta 2009.

Labels: 3
17
18